[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 16.12.2005

SEK(2005) 1739 endelig

BERETNING FRA KOMMISSIONEN TIL EUROPA-PARLAMENTET OG RÅDET

om udgifterne for EUGFL, Garantisektionen Alarmsystemet nr. 8–11/2005

INDHOLDSFORTEGNELSE

1. INDLEDNING 3

2. BEMÆRKNINGER ANGÅENDE GENNEMFØRELSEN AF 2005-BUDGETTET 3

3. KONKLUSION 5

1. INDLEDNING

I vedlagte tabel vises den faktiske budgetgennemførelse i perioden 16. oktober 2004 til 30. september 2005 sammenholdt med udgiftsprofilen på grundlag af den indikator, der blev fastlagt i henhold til bestemmelserne i Rådets forordning (EF) nr. 2040/2000[1] af 26. september 2000 om budgetdisciplin.

2. BEMÆRKNINGER ANGÅENDE GENNEMFØRELSEN AF 2005-BUDGETTET

Nedenfor følger korte bemærkninger angående de vigtigste forskelle mellem den faktiske gennemførelse og det gennemførelsesniveau, der fremgår af indikatoren for de forskellige sektorer i 2005-budgettet (NB: i parentes vises det aktuelle overforbrug (+) eller underforbrug (–)).

2.1. Valutafaktorer

Dollarens vekselkurs over for euroen

Udgifterne, der er påløbet i den førnævnte periode, er fastsat under hensyntagen til udviklingen i dollarens vekselkurs over for euroen. For en væsentlig del af eksportrestitutionerne for landbrugsprodukter, især korn og sukker, og for nogle former for hjemmemarkedsstøtte såsom bomuldsstøtten påvirkes udgifterne af dollarens vekselkurs over for euroen.

Budgettet, som budgetmyndigheden vedtog, byggede på de bevillinger, der blev anmodet om i FBF for 2005, som blev opstillet på grundlag af en gennemsnitskurs på 1 EUR = 1,25 USD. Det skal bemærkes, at gennemsnitskursen i perioden 1. august 2004 til 31. juli 2005 var ca. 1 EUR = 1,27 USD, dvs. omkring 2 % højere end den kurs, som blev anvendt ved opstillingen af FBF for 2005.

2.2. Underudgiftsområde 1a – Markedsfaktorer

2.2.1. Markedsforanstaltninger for korn (+169,1 mio. EUR)

Der vil blive tale om et betydeligt overforbrug af denne sektors bevillinger som følge af de øgede kornmængder, der indgår på offentligt lager efter den meget gode kornhøst i 2004/05. På tidspunktet for denne beretnings udarbejdelse er ca. 13,9 mio. t korn indgået på offentligt lager mod et overslag på 2,6 mio. t i FBF for 2005.

2.2.2. Direkte betalinger for markafgrøder (+192,8 mio. EUR)

Efter en undersøgelse af medlemsstaternes forventede betalinger baseret på deres indberetninger af de parametre, der ligger til grund for gennemførelsen af denne ordning, forventer Kommissionen, at der ved udgangen af regnskabsåret vil være tale om et overforbrug på ca. 200,0 mio. EUR i forhold til de disponible bevillinger på FBF for 2005.

2.2.3. Sukker (+28,1 mio. EUR)

I løbet af regnskabsåret er der indgået betydelige mængder sukker på offentligt lager. På tidspunktet for denne beretnings udarbejdelse er der stadig 724 000 t på lager, og denne mængde forventes stadig at være på lager ved regnskabsårets afslutning. Kommissionen forventer derfor, at der på trods af det langsommere tempo i betalingerne af eksportrestitutioner vil blive tale om et overforbrug af bevillingerne under denne artikel.

2.2.4. Olivenolie (+115,0 mio. EUR)

Der vil blive tale om et overforbrug af bevillingerne under denne artikel som følge af medlemsstaternes betaling af restbeløb fra tidligere produktionsår. Det anslåede overforbrug forventes dog at blive langt lavere end det aktuelle niveau, der blev vist i september.

2.2.5. Spindplanter (+86,5 mio. EUR)

Kommissionen har truffet sin afgørelse om den endelige støttesats for bomuld. De deraf følgende udgifter til bomuld ventes at blive ca. 67,0 mio. EUR højere end det beløb, der blev fastsat til denne foranstaltning i FBF for 2005. Overforbrugets nuværende størrelse forventes derfor at blive midlertidig.

2.2.6. Frugt og grøntsager (–80,3 mio. EUR)

Kommissionen forventer i øjeblikket, at der vil blive tale om besparelser som følge af gunstige vilkår på markedet for frugt og grøntsager. De mængder frugt og grøntsager, der trækkes tilbage fra markedet, forventes således at blive meget lavere end de mængder, der blev fastsat i FBF for 2005. Desuden har den gunstige udvikling ført til højere markedspris for bananer, hvilket har ført til nedsættelser af støttesatsen for dette produkt. Dog ventes de øgede midler, der i årets løb er afsat til producentorganisationernes driftsfonde, at nedbringe disse besparelser ved regnskabsårets afslutning.

2.2.7. Andre vegetabilske produkter/foranstaltninger (–117,7 mio. EUR)

Der vil blive tale om et underforbrug af bevillingerne under denne artikel som følge af opbremsningen af tempoet i betalingerne af støtte til tørret foder. Desuden har visse medlemsstater ikke betalt helt så meget som planlagt til de forskellige POSEI-programmer, hvilket har gjort det forventede underforbrug under denne artikel endnu større.

2.2.8. Direkte støtte af horisontal art (+64,3 mio. EUR)

Som det allerede er fremhævet i beretning nr. 6/2005 om alarmsystemet, vil der være et overforbrug af bevillinger til den generelle arealbetalingsordning (SAPS), der omfatter otte af de ti nye medlemsstater. Dette skyldes effekten af dobbeltkursen, som opstår i forbindelse med støtteudbetalingen i national valuta fra disse medlemsstater, som ikke deltager i den fælles valuta.

2.2.9. Mælk og mejeriprodukter (–988,6 mio. EUR)

De gunstige interne og eksterne markedsforhold har gjort det muligt for Kommissionen at sænke niveauet for eksportrestitutionerne og hjemmemarkedsstøtten med henblik på afsætning af de forskellige produkter i denne sektor sammenholdt med niveauerne i FBF for 2005. Denne situation har gjort udgifterne til de forskellige foranstaltninger i denne sektor lavere, hvilket har ført til besparelser i denne sektor. Desuden blev der opkrævet tillægsafgift for en samlet overskridelse på mere end 1,0 mio. t sammenholdt med en mængde på 0,25 mio. t på budgettet, hvilket fører til yderligere besparelser i denne sektor.

2.2.10. Oksekød (+304,6 mio. EUR)

Kommissionen er enig i det overforbrug, som indikatoren bliver ved med at udvise i denne sektor, og forventer, at dette vil vare ved til regnskabsårets afslutning som følge af betalingen af husdyrpræmierne for 2004.

2.2.11. Regnskabsafslutning (–499,9 mio. EUR)

Som nævnt i beretning nr. 6/2005 om alarmsystemet forventes der ved regnskabsårets afslutning en forhøjelse af tilbagebetalingerne (claw-backs) fra medlemsstaterne på ca. –170,0 mio. EUR som følge af proceduren for kontrol af regnskabers overensstemmelse med EF-forskrifterne.

2.3. Underudgiftsområde 1b – Udvikling af landdistrikter (–25,8 mio. EUR)

2005-forpligtelsesbevillingerne til udvikling af landdistrikter (EU-15) og til overgangsinstrumentet for de nye medlemsstater blev fastsat til loftet for dette underudgiftsområde.

Der er disponeret over samtlige bevillinger til overgangsinstrumentet, som gennemføres på grundlag af opdelte bevillinger. Ved udgangen af september 2005 var der foretaget betalinger på 1 167,1 mio. EUR af overgangsinstrumentets betalingsbevillinger på 1 369,4 mio. EUR i henhold til budgettet.

Det nuværende beskedne underforbrug lægger beslag på forpligtelsesbevillingerne til udvikling af landdistrikter under EUGFL, Garantisektionen, til EU-15, og dette kan forventes at vare ved til regnskabsårets afslutning.

3. KONKLUSION

For underudgiftsområde 1a er bevillingsforbruget vedrørende medlemsstaternes udgifter fra den 16. oktober 2004 til den 30. september 2005 nået op på 41 574,4 mio. EUR, dvs. 97,1 % af de disponible bevillinger. For denne periode er underforbruget af budgettets bevillinger set i forhold til indikatoren opgjort til ca. –524,7 mio. EUR. Dette skyldes især sektoren for animalske produkter, medens sektoren for vegetabilske produkter havde et overforbrug af budgettets bevillinger. På nuværende tidspunkt forventer Kommissionen, at den aktuelle trend for indikatoren for såvel sektoren for vegetabilske produkter (overforbrug af bevillinger) som sektoren for animalske produkter (underforbrug af bevillinger) vil fortsætte og føre til et højere samlet underforbrug ved regnskabsårets afslutning.

For underudgiftsområde 1b er bevillingsforbruget vedrørende medlemsstaternes udgifter fra den 16. oktober 2004 til den 30. september 2005 nået op på 4 896,2 mio. EUR, dvs. 71,6 % af de disponible bevillinger. For denne periode er underforbruget af budgettets bevillinger set i forhold til indikatoren opgjort tilca. –44,2 mio. EUR. På nuværende tidspunkt ventes medlemsstaterne at afholde betydelige udgifter i oktober 2005.

[pic]

[1] EFT L 244 af 29.9.2000, s. 27.